TTA, PSL ราคาขยับขึ้น-เทรดคึกคัก โบรกฯแนะ”เก็งกำไร”ค่าระวางเรือพุ่ง 6%
TTA, PSL ราคาขยับขึ้น-เทรดคึกคัก โบรกฯแนะ"เก็งกำไร"ค่าระวางเรือพุ่ง 6%
17 ก.ค. 2558

ผู้สื่อข่าวรายงานว่า บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 10.39 น. ราคาหุ้นอยู่ที่ระดับ 13.80 บาท บวก 0.20 บาท หรือ 1.47% ด้วยมูลค่าซื้อขาย 142.46 ล้านบาท ขณะที่ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.40 น. อยู่ที่ระดับ 9.45 บาท บวก 0.20 บาท หรือ 2.16% ด้วยมูลค่าซื้อขาย 47.53 ล้านบาท
หุ้น TTA, PSL ราคาขยับขึ้น โดยเมื่อเวลา 10.12 น.หุ้น TTA อยู่ที่ 13.90 บาท เพิ่มขึ้น 0.30 บาท(+2.21%)มูลค่าซื้อขาย 93.44 ล้านบาท ส่วนหุ้น PSL อยู่ที่ 9.45 บาท เพิ่มขึ้น 0.20 บาท(+2.16%)มูลค่าซื้อขาย 19.11 ล้านบาท
บล.ทรีนีตี้ ระบุในบทวิเคราะห์ฯว่า TTA เนื่องจากค่าระวางเรือพุ่งอีก 6% ปรับตัวเพิ่มขึ้น 10 วันทำการ พร้อมให้แนวรับ 13.20 บาท ส่วนแนวต้าน 14.00 บาท  
ด้านบล.เคจีไอ(ประเทศไทย)แนะ”เก็งกำไร”หุ้นในกลุ่มเดินเรือ ทั้งบมจ.โทรีเซนไทย เอเยนต์ซีส์(TTA), บมจ.พรีเชียส ชิพปิ้ง(PSL) เนื่องจากดัชนี BDI ล่าสุด 1,009 จุด (+6.1%) และดัชนี BSI Index ล่าสุด 823 จุด (+2.7%) พ้นจุดคุ้มทุนของเรือขนาด Supramax (จุดคุ้มทุนที่ 760 จุด) ซึ่งเป็นเรือส่วนใหญ่ของ TTA และ PSL แล้ว จึงแนะนำ “เก็งกำไร” TTA แนวรับ 13.4 บาท แนวต้าน 14 บาท และถัดไป 14.7 บาท ส่วน PSL แนวรับ 9.1 บาท แนวต้าน 9.85 บาท